Laqgħa Nru 3

It-Tnejn, 27 ta' Mejju 2013

Stampat fl-Uffiċċju tal-Iskrivan

Prezz €2.50

Laqgħa Nru 3

It-Tnejn, 27 ta' Mejju 2013

Il-Kumitat iltaqa' fil-Palazz, il-Belt Valletta, fl-4.15 p.m.

PERMESS LILL-MEDIA

MR SPEAKER (Onor. Anġlu Farrugia): Hawn talba mill-media biex jiffilmjaw l-ewwel ftit minuti ta' din il-laqgħa.

Hawn oġġezzjoni?

Il-permess ingħata.

MR SPEAKER: L-ewwel nett, irrid nifraħlek, Onor. Mario de Marco, għall-ħatra tiegħek bħala Viċi Kap responsabbli għall-Parlament għan-naħa tal-grupp tal-Oppożizzjoni u nagħtik merħba f'dan il-Kumitat bħala l-persuna li se tissostitwixxi lill-Onor.

Dakinhar li kellna l-laqgħa fil-fatt diġà awgurajtlu għall-kariga l-ġdida tiegħu bħala l-kap tal-grupp.

F'isem il-House Business Committee kollu, jiena bħala President tal-Kumitat nawgurawlek kull suċċess fix-xogħol li għandek quddiemek.

LOUIS GRECH (Deputat Prim Ministru u Ministru għall-Affarijiet Ewropej u Twettiq tal-Programm Elettorali): Mr Speaker, nawgura lill-Onor.

Jien ċert li għandna buona volontà miż-żewġ naħat li, kemm jista' jkun inbigħu l-problemi u mhux nixtruhom, u allura naħseb li se jkollna consensus fuq diversi items.

MARIO DE MARCO: Mr Speaker, nirringrazzja lilek u lid-Deputat Prim Ministru.

Min-naħa tiegħi żgur se jkollkom koperazzjoni sabiex mhux biss inbigħu l-problemi, imma nsibu s-soluzzjonijiet għall-problemi dejjem fl-interess nazzjonali.

MR SPEAKER: L-Onor.

CARMELO ABELA: Mr Speaker, peress li l-Onor.

Deborah Schembri tinsab imsiefra fuq xogħol parlamentari, nixtieq ninformak li għal din il-laqgħa se jkollna magħna lill-Onor.

MR SPEAKER: M'hemmx problemi u nirringrazzjak talli informajtna.

MR SPEAKER: Hawn xi korrezzjonijiet għal Minuti?

LOUIS GRECH: Mr Speaker, l-iktar punt li xtaqt inqajjem huwa dwar fejn iddiskutejna s-suġġett tal-bini tal-Parlament il-ġdid.

Forsi dak li hemm fil-Minuti ma jirriflettix preċiż li kien hemm diskussjoni iktar ampja fuq diversi punti.

L-uniċi żewġ punti li ssemmew huma dwar il-kummenti li għamlu l-esperti, imma d-diskussjoni ġenerali li ħadu parti fiha ż-żewġ naħat tal-Kamra ma tantx ġiet riflessa ħlief għall-kumment tal-Onor.

Naħseb li ta' min jgħid li kien hemm diskussjoni li kienet tolqot u tindirizza diversi punti.

MR SPEAKER: Se nara li din il-parti li qed tagħmel referenza għaliha inti tidħol fil-Minuti.

Hawn qbil fuq dan li qed jgħid id-Deputat Prim Ministru?

DAVID AGIUS: Naħseb li għandna nżidu li kien hemm numru ta' Membri f'dan il-Kumitat li taw il-verżjonijiet tagħhom, imbagħad bħala dettalji jkun hemm it-transcript.

Ikun diffiċli biex nagħmlu d-dettalji kollha fil-Minuti.

MR SPEAKER: Se nniżżlu minn min saru l-interventi u naraw li fil-Minuti jiġu riflessi punti saljenti qosra.

L-Onor.

CARMELO ABELA: Mr Speaker, il-Minuti m'għandhomx jirriflettu d-diskussjoni kollha.

Naqblu fuq dan, allura ma nafx għalfejn ġiet magħżula biss talba li għamel l-Onor.

Kollega, hu min hu, seta' kien minn naħa u seta' kien minn oħra.

Kien hemm talbiet oħrajn biex jitpoġġew dokumenti fuq il-Mejda tal-Kamra, fosthom anke l-brief, li ma ssemmewx fil-Minuti.

Għalfejn issemma dan biss?

Naħseb li naqbel mal-Onor.

Agius li d-dettalji qegħdin fit-transcript tal-laqgħa tal-Kumitat imma ma nifhimx għalfejn konna choosy fuq kumment li għamel deputat, hu min hu.

MR SPEAKER: Grazzi.

Naċċertak li ma kenitx kwestjoni ta' xi ħadd li kien choosy.

Il-kwestjoni kollha kienet li ladarba l-Onor.

George Pullicino għamel it-talba, dik trid tiġi riflessa fil-Minuti u dik kienet l-unika talba li saret.

Naqbel miegħek li għandu jkun hemm ukoll id-dettalji ta' min ħa sehem fid-diskussjoni.

Se nara li dawn jiddaħħlu fil-Minuti imma rigward dik tal-Onor.

George Pullicino, ma kien hemm l-ebda element ta' choosy u mhux choosy.

Dik kienet talba.

DAVID AGIUS: Mr Speaker, kien hemm talbiet oħrajn.

Fil-fatt jiena kont tlabt kopja tal-kuntratt tal-Malita.

CARMELO ABLEA: U aħna kellna talba għall-brief.

LOUIS GRECH: Naħseb li t-talbiet kollha li kien hemm irid jiġu riflessi.

MR SPEAKER: Naċċertak li ma kien hemm l-ebda malintiż ta' dak u tal-ieħor.

Irrid ngħid ukoll li iktar tard, Onor. Abela, se nqassam xi dokumenti fuq dak li ġara fl-aħħar House Business Committee fejn saru diversi talbiet.

Sadanittant nistgħu nemendaw il-Minuti b'dan il-mod:

"F'paġna 2 tal-Minuti tal-Laqgħa Nru 2 li saret fl-14 ta' Mejju, 2013, minflok il-paragrafu:

"Il-Perit Antonio Belvedere għamel preżentazzjoni lill-Kumitat dwar il-bini tal-Parlament il-ġdid u flimkien mas-Sur Chris Paris wieġbu mistoqsijiet li saru mill-membri tal-Kumitat."

għandu jidħol dan li ġej:

"Il-Perit Antonio Belvedere għamel preżentazzjoni lill-Kumitat dwar il-bini tal-Parlament il-ġdid u flimkien mas-Sur Chris Paris wieġbu għall-mistoqsijiet u r-rimarki li saru mill-membri tal-Kumitat waqt id-diskussjoni li segwiet.

L-Onor Carmelo Abela talab li tiġi ppreżentata lill-Kumitat kopja tal-brief li kien ingħata mill-Gvern lill-Grand Harbour Regeneration Corporation (GHRC) dwar il-bini tal-Parlament il-ġdid fil-Belt.

L-Onor David Agius talab li l-Kumitat jingħata kopja tal-kuntratt bejn il-Gvern u l-GHRC dwar il-proġett ta' Bieb il-Belt."

Hawn qbil li l-Minuti ta' Laqgħa Nru 2 jiġu emendati b'dan il-mod?

Il-Minuti tal-Laqgħa Nru 2 li saret nhar it-Tlieta, 14 ta' Mejju 2013, ġew ikkonfermati.

PREŻENTAZZJONI DWAR L-ESEBIZZJONI PERMANENTI DWAR IL-PARLAMENT TA' MALTA

MR SPEAKER: Niġu issa għall-esebizzjoni permanenti dwar l-istorja tal-Parlament u l-iżvilupp kostituzzjonali ta' dan il-Parlament.

Għall-korrettezza rrid nagħti daqsxejn background dwar x'wassal biex nagħmlu din il-wirja.

Kif jaf kulħadd, f'Novembru tal-2011 kien sar qbil bejn il-Parlament u l-Bank of Valletta fejn il-Bank of Valletta qabel li jagħmel tajjeb b'mod finanzjarju għal din l-esebizzjoni.

Fil-frattemp, riedet tinħoloq fondazzjoni tal-Parlament biex jgħaddi kollox għandha.

Din il-fondazzjoni ġiet stabbilita legalment f'Marzu tal-2013 u allura issa għandna kollox in order.

L-esebizzjoni li hawnhekk se taraw il-preżentazzjoni tagħha se tkun waħda permanenti fil-bini tal-Parlament.

Illum iltqajna biex kollha kemm aħna, kull min hawn preżenti u kull min jixtieq ikun preżenti, naraw kif se tkun din l-esebizzjoni permanenti.

Jekk taqblu nistgħu mill-ewwel nistiednu lis-Sinjuri biex jibdew il-preżentazzjoni tagħhom.

IS-SUR JOE FORMOSA (Network Publications) Mr Speaker, jiena Joe Formosa minn Network Publications u miegħi għandi lis-Sur Chris Pace u lis-Sur Adrian Fabri minn JP Advertising.

Aħna ġejna mqabbdin mill-Bank of Valletta biex nipproduċu din l-exhibition li huma kienu kkuntrattaw biex jagħmlu mal-Fondazzjoni tal-Parlament.

Oriġinarjament, din l-esebizzjoni kienet se tkun fil-librerija tal-Parlament.

Konna domna daqsxejn biex nikkonkludu kollox imma issa jidher li l-area ġiet identifikata fil-bini l-ġdid f'City Gate.

Aħna dehrilna li din l-esebizzjoni tista' tkun iżjed bħala mużew milli kif kienet intiża qabel.

Il-Bank of Valletta għandu agreement mal-Fondazzjoni tal-Parlament għal 25 sena jew preferibbilment għal esebizzjoni permanenti.

Issa se jispjega kollox is-Sur Chris Pace.

Il-presentation hija maqsuma f'ħames sezzjonijiet.

IS-SUR CHRIS PACE (JP Advertising): Mr Speaker, l-ewwel ħaġa li se naraw hija l-post li ġie identifikat.

Qed inħarsu lejn l-ewwel binja li forsi nistgħu narawha f'iktar dettall f'dawn is-slides li ġejjin.

Qed naraw din l-area bħala l-area prinċipali, li tkun il-faċċata, imma anke l-ġenb li huwa faċċata oħra tal-ħġieġ huwa viżibbli ħafna min-nies li jkunu għaddejjin.

L-area ġewwa hija bejn wieħed u ieħor ta' 200 metru kwadru u huwa open plan, jiġifieri kollox irid jiġi strutturat bl-għamara u bl-affarijiet li se jsiru f'dak l-ispazju.

Ippreparajna wkoll xi visuals apposta għal din il-preżentazzjoni.

Hawnhekk għandna l-faċċata tal-post.

L-idea hija li l-bażi tal-binja tibqa' wkoll trasparenti, jiġifieri hija minima ħafna l-għamara li se tiġi stallata hemm ġew biex is-sens ta' vojt taħt il-binja jibqa' l-istess kif ġie ppjanat.

Fuq barra qed naħsbu li forsi jistgħu jsiru xi forma ta' installations oħrajn li jservu bħala direzzjoni ta' fejn huwa l-mużew tal-Parlament.

Dawn jistgħu jiġu stallati mal-perimeter tal-post u l-idea hija li nużaw il-kunċett ta' siġġu.

Is-siġġu se narawh regolarment fl-istallazzjoni ta' ġewwa dan il-mużew għax dehrilna li huwa component li huwa interattiv mal-udjenza u fl-istess ħin għandu x'jaqsam mas-suġġett.

Dawn mhumiex the actual designs tal-post kif se jiġi, imma biex ikollkom idea tat-tip ta' affarijiet li qed jiġu kkonsidrati u l-feel tal-post.

Hawnhekk hawn images oħrajn biex jispjegaw.

Biex nidħlu f'iktar dettall fl-attrazzjonijiet ta' ġewwa rrid ngħid li l-attrazzjonijiet huma varji u fosthom għandna features li huma ikbar minn oħrajn; 'il quddiem nidħol iktar fid-dettall f'waħda minnhom imma l-ewwel wieħed se jkun filmat 3D li huwa riflessjoni tal-istorja ta' Malta f'dawn l-aħħar 90 sena.

Hemmhekk se jkun hemm audiovisual experience fejn dak li jkun, jidħol bin-nuċċali apposta fi struttura fejn jista' jara dan il-filmat li se jiġi animat apposta għal din l-istorja.

Hawnhekk għandna feature ta' walkthrough.

Il-binja ta' hawnhekk għandha l-istorja tagħha, l-idea hija li nerġgħu noħolqu l-istruttura tal-bini kollu in 3D u nagħtu opportunità lill-viżitatur biex jesplora l-postijiet kollha li għandhom x'jaqsmu ma' dan il-post u minn hemmhekk ikun jista' jtella' xi informazzjoni u xi panels ta' videos.

Però l-idea hija li s-suġġett ta' din l-istallazzjoni jkun il-binja ta' hawnhekk.

It-tielet huwa interessanti wkoll.

Dan jgħidulu surface technology.

Din tkun mejda kbira li l-viżitaturi jistgħu jinġabru madwarha u – kif qed naħsbu aħna - jkun hemm timeline li jiġi proġettat fuq il-wiċċ tagħha.

Hija teknoloġija interattiva, jiġifieri jekk xi ħadd jikklikkja fuq date, tiftaħ components differenti, ikun hemm kotba, dokumenti, video clips eċċ. u l-viżitatur ikun jista' jesplora l-istorja minn aspett ta' timeline.

F'dan is-slide qed naraw aktar stallazzjonijiet fissi fil-post.

Hawnhekk qed naraw ċertu dokumenti li huma ta' ċerta portata u importanza li jiġu bħala stallazzjoni fissa fil-post, ħerġin minn typewriters.

Barra minn hekk, filgħaxija l-post ma jmutx għax li qed nipproponu huwa li jkun hemm suspended screens li fuqhom se jiġi pproġettat materjal varjat li għandu x'jaqsam mal-istorja.

Is-sitt feature huwa postijiet fejn jistgħu jpoġġu n-nies imma fl-istess ħin is-seating ikun interattiv għax fuqu se jkun hemm quotes partikolari, headlines partikolari ta' milestones matul dawn l-aħħar 90 sena.

Qed nipproponu li jkun hemm proċess ta' reġistrazzjoni, fejn in-nies qabel ma joħorġu jħallu xhieda li ġew f'dan il-mużew.

Kulma jkollhom jagħmlu huwa li jidħlu bil-facebook login tagħhom u awtomatikament wiċċhom jiġi jidher fuq dak l-iscreen, claiming li ġie f'dan il-mużew.

Dak huwa l-bidu ta' kif il-post jista' jiġi marketed minn aspett ta' online marketing u huwa opportunità interattiva mal-komunità li tmur f'dan il-mużew.

Biex nidħol f'iktar dettall, nerġgħu mmorru lura għall-ewwel feature fejn qed ngħidu li se tiġi pproġettata l-istorja.

In-nies jidħlu, ikollhom nuċċali 3D, u dak li jkun qed jiġi pproġettat, jidher fuq dome minflok fuq xi ħaġa ċatta.

Biex nispjega aħjar, din hija idea ta' kif dan il-proċess jista' jiġi stallat f'waħda mill-irkejjen u allura dik il-quarter sphere tiġi tidher bħala full sphere minħabba li jkun hemm il-bażi u forsi l-ħitan b'mera li allura jagħtu l-impressjoni ta' dome sħiħa.

Il-viżitaturi jidħlu hemm ġew, ipoġġu bilqiegħda u jkollhom l-audiovisual experience b'full sound feature u animazzjoni li se tiġi kkreata abażi tal-milestones tal-istorja ta' Malta f'dawn l-aħħar 90 sena.

(Interruzzjonijiet)

MR SPEAKER: Ippermettili, hawn domanda.

LOUIS GRECH: Nassumi li din se tkun ukoll attrazzjoni turistika u li se jkollok iktar minn lingwa waħda.

Kemm se jkollok lingwi?

IS-SUR CHRIS PACE: Punt tajjeb.

Iva, fil-fatt qed naħsbu fl-ewwel żewġ lingwi bħala l-bażi, jiġifieri l-Malti u l-Ingliż, imbagħad iktar 'il quddiem wieħed jiżviluppa lingwi oħrajn.

LOUIS GRECH: Meta titkellem fuq l-istorja, qed titkellem fuq l-istorja tal-Parlament relatat mal-istorja ta' Malta?

LOUIS GRECH: Ir-riċerka diġà saret?

IS-SUR CHRIS PACE: Ir-riċerka diġà saret u għad trid titkompla.

IS-SUR JOE FORMOSA: Is-sena li għaddiet ipproduċejna schoolbook għat-tfal bejn it-12 u l-14-il sena u konna għamilna wkoll CD li kien prodott minna wkoll.

Ovvjament għandna bżonn iktar riċerka u qegħdin naħsbu biex inkellmu lil Dr Vanni Bonello u lil Prof. Henry Frendo biex jgħinuna fl-istorja, ovvjament bl-approvazzjoni tagħkom.

DAVID AGIUS: Kemm il-ktieb kif ukoll is-CD kienu ġew quddiem dan il-House Business Committee u konna ngħatajna ċ-ċans biex narawhom mal-gruppi tagħna, imbagħad konna ġejna lura u kemm il-ktieb kif ukoll is-CD ngħataw il-barka tagħna.

Napprezza jekk issir l-istess ħaġa f'dan il-każ ukoll.

MR SPEAKER: Nikkonferma li sar hekk għax kont Membru tal-House Business Committee.

LOUIS GRECH: Apparti milli jkollhom il-barka tagħna, assumi li aħna m'aħniex storiċi, imma tagħmel sens li tirrifletti l-istorja.

MR SPEAKER: Aħna qegħdin nitkellmu fuq il-perjodu bejn l-1921, meta ngħatajna l-ewwel Kostituzzjoni, u llum.

L-Onor.

CARMELO ABELA: Issemmew ċerti ismijiet.

Jistgħu forsi jiġu kkonsidrati ismijiet oħrajn, fosthom ta' min kiteb il-ktieb dwar il-Parlament?

MR SPEAKER: Dak huwa punt li nistgħu niġu għalih iktar tard.

Jekk hawn qbil, nistgħu nimxu.

IS-SUR CHRIS PACE: It-tieni stallazzjoni huwa l-interactive walkthrough.

Din hija speċi ta' logħba.

Dak li jkun ikollu console jew ikollu bażi ta' navigazzjoni li permezz tagħha jista' jimxi 'l quddiem, lura jew iħares 'il fuq.

L-idea hija li naraw l-istorja tal-binja ta' hawnhekk, nidħlu f'kull kamra li għandha relazzjoni mal-Parlament u minnha nkunu nistgħu ntellgħu informazzjoni partikolari, ix-xogħlijiet tal-arti, kwalunkwe feature tal-bini, kif ukoll l-attività li kienet issir f'ċerti kmamar.

Jiġifieri tkun dħalt f'kamra partikolari u forsi mit-timelines stajt ittella' ċerti milestones partikolari.

MARIO de MARCO: Dan huwa parti minn mużew dwar il-Parlament.

Beħsiebkom tieħdu in konsiderazzjoni, l-ewwel nett, is-Sala tal-Arazzi li kienet isservi wkoll bħala l-Parlament qabel?

It-tieni nett nistaqsi jekk intomx se tagħmlu interactive walkthrough tal-Parlament il-ġdid.

Għax min se jidħol hemm, mhux neċessarjament se jkollu l-opportunità li jżur il-Parlament il-ġdid.

Jekk se tagħmlu interactive walkthrough, tistgħu tagħmlu tal-Parlament through the ages u allura forsi tibdew mit-Tapestry Chamber, tkomplu għall-Parlament fejn ninsabu bħalissa, imbagħad tagħmlu an interactive walkthrough tal-binja l-ġdida.

MR SPEAKER: Il-Parlament il-ġdid għadu f'fażi ta' diskussjoni, imma l-punt li qajjem l-Onor. de Marco jista' jsir.

L-updating jista' jsir dejjem.

IS-SUR JOE FORMOSA: Iva, jista' jsir.

MR SPEAKER: Nistgħu nkomplu.

IS-SUR CHRIS PACE: Biex tifhmu aħjar dan il-proċess, hawnhekk ġibt control bażiku.

Immaġina li din il-binja reġgħet inbniet mill-ġdid u inti tista' tieqaf u tħares 'il fuq.

L-idea hija li jkun il-user li jattiva l-moviment f'dan il-bini.

Dawn jistgħu jiġu stallati mal-ħitan, ikun hemm tnejn jew tlieta u jkunu jistgħu jiġu repetuti skont kemm ikun hemm bżonn u skont kemm jitla' l-post.

It-tielet main feature hija l-mejda li semmejt li hija interattiva wkoll.

Hija mejda li qed naħsbu li tkun ta' ċerta miżura u mqiegħda f'nofs l-ispazju li se jiġi pprovdut biex wieħed ikun jista' jdur magħha u jattiva informazzjoni li hemm fuqha.

Biex nispjegalkom aħjar, se nurikom biċċa video żgħir.

Din hija stallazzjoni differenti - m'għandhiex x'taqsam - imma l-idea hija li jkollna dates that would be floating on this surface, u dak li jkun jagħfas fuq id-data u jattiva ċerta informazzjoni, pereżempju jistgħu jitilgħu kotba, informazzjoni fuq Speakers partikolari eċċ. L-informazzjoni hija varjata.

Huwa importanti li l-features kollha jagħtu esperjenza differenti.

Punt importanti li ridt insemmi huwa dwar l-importanza tal-element ta' entertainment lill-viżitatur, imma l-istorja għandha importanza kbira f'dawn it-tip ta' installations.

Issemma wkoll il-fatt li hemm ħafna dokumenti importanti.

L-idea hawnhekk hija li dawn id-dokumenti jiġu parti mill-istallazzjoni tal-post imma b'mod differenti.

F'dan il-video hawn idea ta' kif jistgħu jiġu projected.

Ikun hemm projector moħbi u tingħata l-illużjoni li d-dokumenti ħerġin minn typewriter.

Peress li hemm ħafna dawl dieħel, id-dawl fil-post irid jiġi subdued anke minħabba ċerti projections u ċerti screens li se jkun hemm preżenti.

Dawn l-iscreens li qed taraw bħalissa għandhom żewġ funzjonijiet, il-funzjoni primarja hija li toħloq sens ta' direzzjoni fil-post biex dak li jkun mhux jintilef, imma jkun jista' jmur minn post għal ieħor bejn dawn l-iscreens.

Barra minn hekk, l-idea hi li filgħaxija ċerti projections fil-bażi ta' din il-binja jkunu iktar ikkuluriti u jagħtu sens spettakolari għalkemm il-post ikun magħluq.

Dawn huma ideat ta' kif jistgħu jiġu stallati.

Rigward it-tip ta' għamara li se jkun hemm, qed ngħidu li se jkun hemm siġġijiet ta' eri differenti, peress li qed nibdew mis-snin għoxrin sal-ġurnata tal-lum.

Il-kunċett tas-siġġu qed ivarja abbażi taż-żmenijiet u fuq dawn is-siġġijiet se jiġu printed xi headlines tal-gazzetti partikolari u xi quotes importanti fl-istorja.

Dak li jkun waqt li jpoġġi, ikun qed jaqra xi ħaġa wkoll.

Tkun diffiċli ħafna biex jaqra, imma l-idea hi li dawn jidhru anke minn barra.

Hawnhekk hawn idea oħra wkoll, li tista' ssir gazzetta waħda li fiha niġbru l-highlights kollha ta' 90 sena.

Dak li jkun ikun jista' jpoġġi hemmhekk u forsi jifli din il-gazzetta.

Irrid ngħid ukoll li l-iskop tagħna hu li lin-nies inżommuhom kemm jista' jkun hemm ġewwa għax in-nies iġibu iktar nies.

Meta inti tmur f'mużew tradizzjonali, tara l-biċċa arti jew stallazzjoni partikolari u timxi.

Hawnhekk trid iktar ħin biex tesplora ċerta informazzjoni.

Din li qed taraw bħalissa hija l-post fejn ikun hemm ir-reġistrazzjoni tal-Facebook li diġà semmejtilkom.

Jista' jkun screen żgħir jew screen kbir, jiddependi kemm imorru nies.

Nisperaw li jmorru ħafna nies.

L-idea hija li dejjem inkattru n-numru ta' viżitaturi u barra minn hekk dawn ikollhom isimhom reġistrat u allura nkunu nistgħu nikkomunikaw magħhom jekk ikun hemm xi updates ġodda fil-mużew stess.

LOUIS GRECH: Qegħdin tindirizzaw sezzjoni partikolari, it-tfal tal-iskejjel?

Naħseb li hemmhekk l-iktar li se jkollok added value għal dan kollu.

Se jkun hemm xi ħaġa li tagħmilha interessanti għalihom?

IS-SUR CHRIS PARIS: Naħseb li kull stallazzjoni hija interessanti għat-tfal għax se tiġi ppreżentata b'mod sempliċi, b'mod li tista' tappella għal etajiet varjati.

Kważi kważi ngħidlek li t-tfal se jkunu iktar pijunieri milli se jkunu l-kbar, għax it-tfal illum huma mdorrijin b'ċerti devices u allura għalihom hija second nature li jutilizzaw dawn l-affarijiet.

(Interruzzjonijiet) Ma jkollhomx Facebook, le.

LOUIS GRECH: Il-Facebook jista' ma jkunx mixgħul għat-tfal.

IS-SUR CHRIS PARIS: Proġett li ħdimna fuqu mhux b'mod interattiv bħal dan hu meta konna ħloqna l-produzzjoni ta' Tommy and Rosy li naħseb li saret familjari mat-tfal.

F'dan il-każ konna ssimplifikajna suġġett kumpless bħalma hija l-Unjoni Ewropea biex nagħmluh interessanti għat-tfal.

Dak kien eżempju ta' kif informazzjoni partikolari u teknika ġiet ippreżentata b'mod adattat għat-tfal.

F'dan is-slide li qed taraw qed nelaboraw daqsxejn iktar fuq it-tip ta' signage li semmejt l-ewwel.

Dawn jistgħu jiġu stallati fuq in-naħa ta' barra filwaqt li jservu ta' forma ta' teaser li jħajru lin-nies imorru f'dan il-mużew u nagħtu aspett ikkulurit li naħseb li jikkuntrasta tajjeb mal-limestone f'dik iż-żona.

Huma interattivi għax in-nies se jpoġġu bilqiegħda, jieħdu r-ritratti eċċ. Ovvjament qed jiggwidaw lin-nies lejn il-mużew.

Naħseb li hawnhekk nista' nagħlaq il-preżentazzjoni.

Dawk huma l-main features.

Kif għedt, dan huwa still work in progress u 'l quddiem ovvjament wieħed ikun jista' jidħol f'aktar dettall.

MR SPEAKER: L-Onor.

DAVID AGIUS: Rigward l-aħħar feature li semmejt dwar signage, kien hemm xi tip ta' konsultazzjoni?

Jew ħabbattu ftit dawn l-ideat anke mal-uffiċċju ta' Renzo Piano li ħoloq id-disinn biex taraw jekk imorrux mal-istil?

Qed nifhem li dan huwa cost li se jġorru...

IS-SUR CHRIS PARIS: Għall-Parlament cost zero.

DAVID AGIUS: Naf li dan se jkun f'idejn il-Bank of Valletta.

Però l-upkeep tiegħu huwa inkluż?

IS-SUR CHRIS PARIS: L-upkeep tiegħu se jkun for a certain period imbagħad irridu naraw how we're going to … (Interruzzjonijiet)

DAVID AGIUS: Jiġifieri se jkun hemm kuntatt mal-Parlament … (Interruzzjonijiet)

MR SPEAKER: Għad-domandi li għamilt int, Onor. Agius, l-agreement li hemm s'issa huwa li l-finanzjament kollu għal din il-permanent exhibition se jsir mill-Bank of Valletta filwaqt li l-fondazzjoni tal-Parlament għandha l-ownership tal-exhibition.

IS-SUR CHRIS PARIS: Dak huwa f'idejn il-Fondazzjoni tal-Parlament.

Iddiskutejna magħhom fuq il-25 sena u huma jaqblu li tkun għal minimu ta' 25 sena jew inkella b'mod permanenti.

Aħna, kif għedna l-aħħar darba li ltqajna, irridu li niddiskutu bejnietna how we are going to maintain it.

MR SPEAKER: Onor. Agius, jien naħseb li llum aħjar nitkellmu dwar l-exhibition.

Id-dettalji tal-kuntratt u l-finanzjament tal-wirja għal 25 sena nistgħu niddiskutuhom f'laqgħa oħra.

DAVID AGIUS: Nista' ningħata risposta dwar l-ewwel domanda?

IS-SUR CHRIS PARIS: Kien ippjanat li niddiskutu biex ovvjament ma jkunx hemm jarring mal-pjanijiet oriġinali tal-post.

IS-SUR JOE FORMOSA: Aħna urejnieha lill-GHRC u huma għaddewha lill-perit li jirrappreżenta lil Renzo Piano.

LOUIS GRECH: Rigward l-ispiża tal-operat, u ħaddiema u tindif, l-iSpeaker qal li l-Bank of Valletta huwa responsabbli għal-loġistika tagħhom.

IS-SUR JOE FORMOSA: Għad iridu jsiru aktar diskussjonijiet għax il-Bank of Valletta qiegħed jipproponi li din tkun self-financed.

Jien għedtilhom li ma nistax nikkommetti ruħi u li rrid niddiskutiha.

Għax huma se jiffinanzjaw il-proġett kollu imbagħad irridu naraw kif se mmantnuh.

MR SPEAKER: Dawn huma kollha punti li rridu niddiskutuhom aktar fid-dettall.

L-Onor.

CHARLES BUHAGIAR: Għamiltu kalkolu ta' kemm jesa' nies dan il-mużew at one time?

IS-SUR CHRIS PARIS: Kif għedt, hemm spazju ta' 200 metru kwadru.

Il-mod ta' kif qed nipproponu li jsiru l-istallazzjonijiet, nimmaġina li 25 jew 30 ruħ jeħodhom faċilment.

Naturalment jiddependi mis-seating capacity fil-parti tal-istorja ta' Malta.

Jekk ikun hemm għaxar seats, ipoġġu għaxra jaraw il-filmat, jimxu fuq sezzjoni oħra u minflokhom ipoġġu għaxra oħra.

Teknikament il-post jesa' ħafna iktar.

Il-features huma kollha diġitali u jirrikjedu ċertu ħin.

M'hijiex xi ħaġa li mort, rajtha u bqajt miexi.

Biex tesperimenta biha trid tqatta' daqsxejn ħin.

L-idea anzi hija li nżommu n-nies hemm.

Tipikament, meta n-nies jaraw ħafna nies, iħajru nies oħrajn biex jidħlu.

Irridu naraw ukoll minn fejn se jidħlu, jekk hux se jidħlu mill-main gate tagħkom, jew jidħlux minn side door.

CHARLES BUHAGIAR: Qed nitkellmu fuq permanent exhibition.

Permanent fis-sens li ma jinbidilx il-kontenut tagħha?

Every so often ma jinbidilx il-kontenut tal-exhibition?

MR SPEAKER: Il-Clerk of the House qed jgħidli li jkun hemm updating dejjem skont il-kuntratt.

Il-working clause tal-kuntratt bejn il-Fondazzjoni u l-Bank of Valletta hija li jsir updating kull leġiżlatura.

MR SPEAKER: L-Onor.

MARIO DE MARCO: Il-punt tiegħi kien se jkun wieħed simili.

Ovvjament, l-agreement huwa għal 25 sena.

MR SPEAKER: M'huwiex hekk.

Mill-memorja - għax kont fil-Fondazzjoni meta sar dan il-ftehim – ngħid li jidhirli li għandhom il-finanzjament u sa għaxar snin.

Jiġifieri għall-ewwel għaxar snin, żewġ leġislaturi.

MARIO DE MARCO: Huwa importanti li jkun hemm l-update tal-informazzjoni.

MR SPEAKER: Qed nitkellmu fuq il-capital investment li huwa qawwi u mbagħad ovvjament ikun hemm il-maintanence.

MARIO DE MARCO: Ovvjament it-teknoloġija wkoll qiegħda dejjem tavvanza.

MR SPEAKER: Isir aġġornament kull leġislatura, kull ħames snin, min tela' fil-Parlament, min baqa', min ħareġ, id-debates, il-liġijiet li għaddew eċċ. (Interruzzjonijiet)

MARIO DE MARCO: Naħseb li huwa importanti li l-Parlament jagħmel din id-diskussjoni mal-BOV.

MR SPEAKER: Tinsiex li l-Fondazzjoni twaqqfet proprju ftit qabel ma saret l-elezzjoni li għaddiet, jidhirli fl-10 ta' Diċembru u twaqqfet f'Diċembru biex inkunu nistgħu nieħdu l-ownership.

Fl-2011 kien diġà sar ftehim bejn l-iSpeaker ta' dak iż-żmien, li huwa l-persuna li tirrappreżenta l-Parlament, u l-Fondazzjoni, li għadha in formation mal-BOV dwar il-finanzjament.

Il-Fondazzjoni finalment twaqqfet jidhirli fl-ewwel ġimgħatejn ta' Marzu.

Iffirmajna fl-10 ta' Diċembru imma mbagħad kien hemm l-awtorizzazzjoni tagħna li saret fit-8 ta' Marzu 2013.

CARMELO ABELA: Bil-Parlament xolt jiġifieri.

MR SPEAKER: Le, m'għandux x'jaqsam.

Mhux se noqgħod niddibatti miegħek fuq ix-xogħol u jekk sarx waqt li l-Parlament kien xolt.

Jien qed insemmi d-dati meta l-affarijiet saru.

Illum saret il-preżentazzjoni.

Dawn il-problemi li qed jinqalgħu llum, li huma punti validi u saljenti, dwar il-maintanence, dwar l-aġġornament, dwar jekk hux għal għaxar snin jew għal 25 sena, eċċ. Dawn huma kollha punti li għad irridu niddiskutu mal-BOV u l-Fondazzjoni.

Tajjeb li ngħidu li se jkun hemm kumitat eżekuttiv ippresedut mill-iSpeaker u magħmul minn rappreżentant tal-BOV u l-whips taż-żewġ naħat – jiġifieri se nkunu jiena, l-Onor.

David Agius – u dak il-kumitat ikun responsabbli għall-maintenance u l-updating tal-exhibition.

L-Onor.

CARMELO ABELA: Le, mhux se nitlob żieda!

(Interruzzjonijiet) Jien xtaqt nitlob formalment li jkollna d-dokumenti, għax s'issa jien m'għandix.

MR SPEAKER: Għandek raġun!

Se nerġa' ngħaddihom.

Hawn aktar domandi?

(Onor. Membri: No) Nirringrazzja ħafna lis-Sinjuri tal-ħin u l-paċenzja.

XOGĦOL TAL-KAMRA

MR SPEAKER: Wara li saret il-preżentazzjoni tal-esebizzjoni permanenti dwar il-Parlament ta' Malta, nistgħu ngħaddu biex nitkellmu dwar ix-xogħol tal-Kamra u dwar kif se nimxu din il-ġimgħa u l-ġimgħa d-dieħla.

L-Onor.

CARMELO ABELA: Mr Speaker, kif diġà infurmajt lill-Whip tan-naħa tal-Oppożizzjoni u anke lill-Iskrivan tal-Kamra, illum fis-6.30 p.m. se jkun hemm stqarrija tal-Prim Ministru.

Naturalment kienet konswetudni u għadha konswetudni li l-Prim Ministru jagħmel stqarrija wara council meeting tal-kapijiet tal-istati membri tal-Unjoni Ewropea.

Wara li titlesta l-istqarrija tal-Prim Ministru se ngħaddu għall-Abbozz ta' Liġi li jemenda l-Att dwar il-Mediċini, li d-diskussjoni dwaru diġà bdiet.

Kif tispiċċa d-diskussjoni fuq dan l-Abbozz nibdew l-Abbozz ta' Liġi li jemenda l-Kodiċi Ċivili.

Naturalment naraw x'ħin ikun fadal mis-seduta tal-lejla.

Għada nkomplu f'din l-istess ordni.

Dwar l-Erbgħa, rrid niċċekkja ftit jekk l-Abbozz ta' Liġi li jemenda l-Att dwar il-Bank Ċentrali, li diġà sar l-Ewwel Qari tiegħu, ġiex ippubblikat u għaddiex għand l-Oppożizzjoni.

DAVID AGIUS: Ma jidhirx li għandna.

DAVID AGIUS: Naf li tajna l-go-ahead biex isir l-Ewwel Qari imma m'għandniex l-Abbozz ta' Liġi.

MR SPEAKER: In mancanza li dan ma jkunx ippubblikat...

CARMELO ABELA: F'dak il-każ inkomplu fuq tal-Kodiċi Ċivili anke l-Erbgħa, sakemm ma jkunx hemm ftehim differenti mal-Oppożizzjoni.

MR SPEAKER: It-Tlieta u l-Erbgħa?

CARMELO ABELA: Ħaġa oħra importanti hi li għad għandna l-item tal-mozzjoni ta' ringrazzjament għad-Diskors tal-President mhux konkluż.

MR SPEAKER: Onor. Abela, neħodha li llum se nagħlqu l-Abbozz ta' Liġi li jemenda l-Att dwar il-Mediċini?

CARMELO ABELA: Hekk jidher.

DAVID AGIUS: Rigward l-Abbozz ta' Liġi numru 5 ma jidhirx li għandna xi numru kbir ta' deputati min-naħa tal-Oppożizzjoni li jridu jitkellmu.

CARMELO ABELA: Ikun tajjeb jekk tindika kemm għandek membri min-naħa tiegħek.

DAVID AGIUS: Minbarra l-kelliem ewlieni, naħseb li hemm tnejn oħra.

CARMELO ABELA: Min-naħa tagħna hemm tlieta.

Fil-fatt din il-ġimgħa neħduha kollha għax jien għandi numru ta' kelliema wkoll.

MR SPEAKER: Mela llum hemm l-istqarrija tal-Prim Ministru, imbagħad ngħaddu għall-kontinwazzjoni tad-diskussjoni fuq it-Tieni Qari tal-Abbozz ta' Liġi li jemenda l-Att dwar il-Mediċini, li jagħlaq illum, u wara tibda d-diskussjoni fuq l-Abbozz ta' Liġi li jemenda l-Kodiċi Ċivili, Abbozz numru 5, bid-diskussjoni tkompli nhar l-Erbgħa.

CARMELO ABELA: Titkompla għada u l-Erbgħa sakemm ma nilħqux ftehim fuq l-Abbozz ta' Liġi li jemenda l-Att dwar il-Bank Ċentrali, li wara din il-laqgħa se niċċekkja dwaru.

Naturalment dejjem jekk in-naħa tal-Oppożizzjoni ma ssibx oġġezzjoni dwar dan il-pjan ta' xogħol.

MR SPEAKER: Għandek xi indikazzjoni dwar il-ġimgħa d-dieħla?

CARMELO ABELA: Kif diġà ntqal, id-diskussjoni dwar id-Diskors tal-President għadha pendenti, u l-ħsieb huwa li nagħlquha nhar it-Tnejn, 3 ta' Ġunju.

Min-naħa tagħna fadal il-Prim Ministru u jien infurmat li min-naħa tal-Oppożizzjoni fadal il-Kap tal-Oppożizzjoni.

Jiġifieri jitkellem il-Kap tal-Oppożizzjoni u warajh jagħlaq id-dibattitu l-Prim Ministru.

Imbagħad naturalment ngħaddu għall-aġenda.

MR SPEAKER: Tista' tikkonferma, Onor. Agius?

L-Onor.

Simon Busuttil għadu ma tkellimx, hux hekk?

CARMELO ABELA: Le, żgur li għadu ma tkellimx.

DAVID AGIUS: Ma nistax nikkonfermalek issa li għal nhar it-Tnejn nistgħu mmexxu bid-diskussjoni fuq id-Diskors tal-President.

Probabbilment sa għada filgħodu nkun nista' nagħtik konferma.

Però, iva, l-uniku kelliem li jonqos min-naħa tal-Oppożizzjoni huwa l-Kap tal-Oppożizzjoni.

L-Onor.

CARMELO ABELA: Xtaqt ukoll ninforma lill-Kumitat li fil-Kumitat Permanenti dwar l-Affarijiet Barranin u Ewropej kien hemm diskussjoni fuq it-Trattat li jrid jiġi rratifikat minħabba l-issue tal-Irlanda li talbet li jkun hemm xi addendum jew li jiġi emendat it-Trattat tal-Unjoni Ewropea proprju qabel it-30 ta' Ġunju, meta mbagħad tissieħeb anke l-Kroazja.

Il-President tal-Kumitat għada se jirrapporta lill-Kamra dwar l-eżitu ta' dik il-laqgħa, imbagħad il-Kamra tkun tista' tipproċedi anke bir-ratifika ta' dan it-trattat.

Għada fis-6.30 p.m. se jkun hemm statement żgħir min-naħa taċ-Chairman f'isem il-membri kollha li kienu preżenti għal-laqgħa.

MR SPEAKER: Ħalli nkunu ċari minħabba l-minuti.

Qed ntikellmu dwar ir-ratifika tal-Protokoll dwar it-tħassib tal-poplu Irlandiż dwar it-Trattat ta' Lisbona?

CARMELO ABELA: Eżatt, Mr Speaker, mozzjoni numru 36 kif tidher fuq il-karti li għandna quddiemna.

MR SPEAKER: Nirringrazzjak.

DAVID AGIUS: Jiġifieri hawnhekk mhux qed nitkellem fuq Abbozz ta' Liġi numru 7?

MR SPEAKER: Le, fuq il-mozzjoni numru 36.

L-Abbozz ta' Liġi li qed jirreferi għalih l-Onor.

Agius ġie referut lill-Kumitat għall-Affarijiet Ekonomiċi u Finanzjarji.

Id-diskussjoni għadha ma saritx hemmhekk.

DAVID AGIUS: Allura għandi nifhem li dawn m'għandhomx jibqgħu jidhru mal-ordnijiet tal-ġurnata imma jmorru taħt il-kumitat?

CARMELO ABELA: Ġie rrefereut hemmhekk biex isiru l-mistoqsijiet li hemm bżonn f'dak il-kumitat.

Però skont ir-regoli tal-Kamra jibqa' xorta jidher fuq l-aġenda.

MR SPEAKER: Mela ħalli nirrikapitolaw ftit.

Illum għandna l-istqarrija tal-Prim Ministru, imbagħad ngħaddu għall-kontinwazzjoni tat-Tieni Qari tal-Abbozz ta' Liġi numru 6 li jemenda l-Att dwar il-Mediċini li se jieħu s-seduta tal-lum.

Jekk jagħlaq, illum stess tibda d-diskussjoni fuq it-Tieni Qari tal-Abbozz ta' Liġi numru 5, li tkompli għada t-Tlieta u l-Erbgħa.

L-Onor.

CARMELO ABELA: Mr Speaker, ippermettili ninterrompik ftit.

Jekk l-Erbgħa jkun hemm qbil, niddiskutu l-emendi tal-Bank Ċentrali.

Dejjem jekk ikun hemm il-qbil, għax jekk għadu ma ġiex ippubblikat l-Abbozz, allura naturalment l-Oppożizzjoni m'għandhiex l-emendi.

Jekk ikun hemm dak il-ftehim u jkun ippubblikat l-Abbozz ta' Liġi li jemenda l-Att dwar il-Bank Ċentrali, allura jidħol fl-aġenda.

Sa hemmhekk ftehemna.

Imbagħad it-Tnejn jitkompla l-Indirizz b'Risposta għad-Diskors tal-President.

L-Onor.

Agius għandu jagħti risposta dwar jekk il-Kap tal-Oppożizzjoni hux se jagħlaq nhar it-Tnejn jew le.

(Interruzzjonijiet) Qed tikkonferma issa stess?

(Interruzzjonijiet) Kollox sew.

It-Tnejn stess se jkun hemm rapport min-naħa taċ-Chairman tal-Foreign and European Affairs Committee?

CARMELO ABELA: Ir-rapport taċ-Chairman tal-Foreign and European Affairs Committee se jsir għada.

Dak ikun rapport qasir fejn jgħid li saret id-diskussjoni fil-Kumitat.

DAVID AGIUS: Se jgħaddi mingħajr diskussjoni fil-Plenarja?

CARMELO ABELA: Skont il-liġi, wara li jiġi diskuss fil-Foreign and European Affairs Committee, il-kumitat irid jirrelata lill-Kamra kollha u ssir ir-rakkomandazzjoni fil-Kamra.

Jista' jiġi diskuss fil-Kamra wkoll; m'hemm xejn xi jżomm li jkun hemm anke kummenti fil-qosor.

M'hemmx oġġezzjoni li jkun hemm kummenti bejn iż-żewġ naħat tal-Kamra.

Finalment hija l-Kamra li trid tirratifika.

Però d-diskussjoni saret diġà fil-Kumitat.

CARMELO ABELA: Mill-informazzjoni li għandi, iva, kien hemm qbil miż-żewġ naħat.

DAVID AGIUS: Issa niċċekkja min-naħa tiegħi wkoll.

CARMELO ABELA: Mr Speaker, tippermettili suġġeriment?

Naqbel li l-Onor.

Agius ikellem ftit lill-membri tan-naħa tal-Oppożizzjoni dwar jekk hemmx bżonn xi diskussjoni fil-Kamra, u fil-każ min ikunu l-kelliema u meta.

Għax forsi minħabba s-safar ta' xi ministri jkolli xi diffikultà f'dan is-sens.

MR SPEAKER: Taħseb li se ttellgħu l-mozzjoni għad-diskussjoni l-ġimgħa d-dieħla?

Qed nistaqsi ħalli wieħed ikun jista' jipprepara.

CARMELO ABELA: Jekk wara l-preżentazzjoni tar-rapport ċkejken li se jagħmel iċ-Chairman għada, tinħass il-ħtieġa li nitkellmu fuqha għada stess, mhux se nsibu oġġezzjoni min-naħa tagħna, sakemm ikun hawn preżenti n-nies kompetenti.

Qed ngħid hekk minħabba l-Ministru tal-Affarijiet Barranin.

DAVID AGIUS: Għada filgħodu jew illejla stess niftiehmu u nagħtik il-konferma min-naħa tal-membri tagħna wkoll.

MR SPEAKER: Aħna qegħdin niftiehmu li għada jiġi ppreżentat ir-rapport taċ-Chairman, ikun hemm il-kummenti miż-żewġ naħat, jekk ikun hemm bżonn, u jista' jkun li għada stess titla' l-mozzjoni bħala item fuq l-aġenda biex tiġi diskussa.

Allura f'dak il-każ tiġi l-ewwel item, hux hekk, Onor. Abela?

CARMELO ABELA: Fil-każ tkun l-ewwel item għada, jiġifieri fis-6.30p.m.

Iċ-Chairman li huwa l-Onor.

Chris Fearne, jagħmel ir-rapport żgħir tiegħu; jekk naqblu mbagħad tkompli d-diskussjoni eżatt wara r-rapport.

MR SPEAKER: Għedna wkoll li nhar it-Tnejn se jingħalaq l-Indirizz b'Risposta għad-Diskors tal-President.

CARMELO ABELA: It-Tnejn jagħlaq.

Għat-Tnejn stess għad irridu naraw x'se jkun hemm fuq l-aġenda.

Naraw fiex tkun waslet id-diskussjoni fuq l-Abbozz ta' Liġi li jemenda l-Kodiċi Ċivili u nkomplu ħalli nlestuha.

Sadanittant jekk l-Abbozz ta' Liġi li jemenda l-Att dwar il-Bank Ċentrali ma jkunx ġie diskuss l-Erbgħa, jitla' fuq l-aġenda t-Tnejn u nkompluh it-Tlieta.

Din il-ġimgħa għandu jiltaqa' l-Kumitat għall-Affarijiet Ekonomiċi u Finanzjarji u jekk jilħqu jagħmlu wkoll l-analiżi u d-diskussjoni tagħhom fuq Abbozz Nru 7 - li hija Mozzjoni Nru 34 kif tidher fuq il-karta li ġiet ippreżentata lilna għal din il-laqgħa - intellgħu lilu għad-diskussjoni fil-Kamra.

Dejjem jekk id-diskussjoni fil-Kumitat tkun ġiet eżawrita.

MR SPEAKER: Mela jidher li sa nhar it-Tlieta, bejn wieħed u ieħor, nafu x'se jkun hemm fuq l-aġenda.

DAVID AGIUS: L-Att dwar is-Saħħa fiex wasal?

Ġie ppubblikat?

CARMELO ABELA: Le, skont l-aħħar informazzjoni li għandi, sar biss l-Ewwel Qari tiegħu u għadu għaddej ix-xogħol fuqu mal-Avukat Ġenerali.

Però għadu mhux ippubblikat.

DAVID AGIUS: Allura għaliex għadna ma ppreżentajniex l-Ewwel Qari ta' mozzjoni 38?

Beħsiebek tippreżentaha?

CARMELO ABELA: Dak għadu lanqas sar l-Ewwel Qari tiegħu.

DAVID AGIUS: Beħsiebek tagħmlu f'xi ġurnata partikolari?

CARMELO ABELA: Fil-każ għada ntellgħuh fuq l-aġenda però mhux ippubblikat.

MR SPEAKER: Mela fuq xogħol tal-Kamra miftehmin.

AFFARIJIET OĦRA

MR SPEAKER: L-item li jmiss huwa l-avviż li d-Deputat Prim Ministru u l-Ministru għall-Affarijiet Ewropej u t-Twettiq tal-Manifest Elettorali, l-Onor.

Louis Grech, fis-seduta ta' llum stess se jressaq żewġ mozzjonijiet dwar bdil fil-membri tal-Kumitat dwar ix-Xogħol tal-Kamra u l-Kumitat dwar l-Affarijiet Barranin u Ewropej.

Qed nifhem li din se ssir fis-seduta tal-lum stess, wara l-istqarrija tal-Prim Ministru.

Għandi wkoll korrispondenza mibgħuta fil-21 ta' Mejju, 2013 lill-Kamra minn Dr Vanni Xuereb, il-Kap tal-MEUSAC, dwar proposta fl-okkażjoni tas-sena Ewropea taċ-Ċittadin.

Ovvjament irrid ninforma lill-Kamra u nara jekk hemmx qbil dwarha jew le.

Jien nifhem li wieħed għandu jaħseb fuqha.

Il-ħsieb huwa li l-MEUSAC u l-Kamra tad-Deputati jorganizzaw dibattitu flimkien maċ-ċittadini fil-Kamra stess, jiġifieri fil-Parlament, dwar it-tema taċ-ċittadinanza.

Il-ħsieb ta' dan id-dibattitu huwa li jkunu involuti numru ta' membri parlamentari u rappreżentanti tas-soċjetà ċivili msieħba fil-proċess ta' konsultazzjoni fi ħdan il-MEUSAC.

Ovvjament, qabel ma nirrispondi u nagħti l-go ahead bħala Speaker, nitlob lill-Kumitat tax-Xogħol tal-Kamra jekk jaqbilx ma' din il-proposta.

LOUIS GRECH: Fil-prinċipju ma naħsibx li wieħed jista' joġġezzjona għaliha.

Ovvjament wieħed irid jara kif se jorganizzaha u x'temi se jkunu indirizzati, però aħna naqblu magħha fil-prinċipju.

MARIO DE MARCO: Hemm qbil min-naħa tagħna.

MR SPEAKER: Jien nifhem li l-qbil huwa wieħed li għandu jkun fid-direzzjoni li l-Unjoni Ewropea tkun iktar qrib iċ-ċittadini u ċertament li l-Parlament nazzjonali għandu jkollu sehem f'dan il-proċess kollu.

Mela din hawn qbil ukoll dwarha.

Issa nixtieq nimxi wkoll għal talba li saret min-naħa tal-Onor.

David Agius biex il-membri jkollhom kopja tal-agreement li sar bejn il-Gvern u l-Malita Investments tal-bini tal-Parlament.

L-Onor.

George Pullicino talab il-procurement plan tas-City Gate Project u l-Onor.

Il-brief għadu ma wasalx, però se ngħaddi lill-membri kollha kopja ta' dawn id-dokumenti:

Kopja tal-kuntratt iffirmat bejn il-Gvern u l-Malita Investments dwar il-bini tal-Parlament il-ġdid; u

Malli jkolli l-informazzjoni fuq il-brief jiena ninforma lill-Kamra.

Infakkar lill-Kumitat fid-diskussjoni li kellha ssir dwar l-Ombudsplan għas-sena 2013.

L-Onor.

DAVID AGUIS: Iva, nirringrazzjak li pposponejt din id-deċiżjoni.

Min-naħa tal-Oppożizzjoni se jieħdu sehem l-Onor.

Napprezza li nikkuntattjawhom u nsibu ġurnata.

CARMELO ABELA: Iva, Mr Speaker, min-naħa tal-Gvern se nkunu preżenti l-membri li huma fuq il-Kumitat tax-Xogħol tal-Kamra, jiġifieri d-Deputat Prim Ministru, jiena u l-Onor.

MR SPEAKER: Mela l-kwestjoni kollha hija dwar data.

Nikkomunikaw kemm jista' jkun malajr għax bħalissa qegħdin ippressati ħafna biex niddiskutu l-Ombudsplan.

Niġi għal punt ieħor.

Kif tafu, is-Sedja, flimkien mal-Onor.

David Agius, kellha laqgħat mal-UĦM u mal-GWU li fihom ġie diskuss il-prekarjat.

Irrid ngħid ukoll li rċevejt dokument min-naħa tal-UHM u qed nistenna li l-GWU tgħaddili dokument ukoll.

Jiena tajt il-kelma liż-żewġ unions li dawn id-dokumenti ngħaddihom lill-Kumitat dwar l-Affarijiet Ekonomiċi u Finanzjarji biex jiġu għad-diskussjoni ta' dak il-kumitat.

Qed nitlob l-awtorizzazzjoni bil-lest - ħalli ma noqgħodx nerġà nqajjimha f'laqgħa oħra - biex dawn id-dokumenti jiġu mgħoddija lill-Kumitat Permanenti dwar l-Affarijiet Ekonomiċi u Finanzjarji għall-konsiderazzjoni tiegħu.

Nixtieq li, jekk hawn qbil, jiġi rreġistrat li hawn qbil.

DAVID AGIUS: Kull ma nitolbu hu li ġentilment ningħataw kopja tad-dokumenti.

MR SPEAKER: Li għandi s'issa huwa d-dokument tal-UHM, li huwa dokument estensiv - jiena qrajtu però ċertament għandu jiġi studjat - dwar il-politika fis-suq tax-xogħol u kif il-UHM tara din il-politika fis-snin li ġejjin.

Naħseb li dan huwa suġġett li jaffettwa l-qasam ekonomiku.

Kif tafu intom, il-Kumitat Permanenti dwar l-Affarijiet Ekonomiċi u Finanzjarji huwa maħtur mhux biex jiddiskuti biss rapporti internazzjonali, jiġifieri li jiġu minn istituzzjonijiet Ewropej, imma anke minn organizzazzjonijiet domestiċi; f'dan l-każ unions Maltin.

LOUIS GRECH: Naqblu, però li qed jgħid l-Onor.

Agius hu li m'hemm xejn ħażin li kull wieħed minna jkollu kopja tagħhom.

MR SPEAKER: Inħalli f'idejn il-Clerk of the House biex jara li kull membru jkollu kopja.

LOUIS GRECH: Nixtieq nagħmel kumment fuq il-fatt li s'issa meta membri parlamentari jkunu msifrin fuq xogħol tal-Parlament, fil-Minuti tas-seduta jitniżżlu bħala bħala skużati, filwaqt li meta jkunu msifrin fuq xogħol tal-Gvern jew inkella jkunu morda ma jiġux skużati.

Naħseb li ta' min jibda jikkonsidra li membri għandhom ikunu skużati kemm jekk ikunu msifrin fuq xogħol tal-Gvern jew tal-Parlament, kif ukoll jekk ikunu morda.

DAVID AGIUS: Irridu nagħmlu working paper u niddeċiedu eżatt dwar kif naħdmu.

Fil-leġiżlatura l-oħra jien kelli l-istess diffikultà.

L-Onor.

Tonio Borg, bħala l-Ministru tal-Affarijiet Barranin, kien ikun imsiefer fuq xogħol tal-Gvern imma fil-minuti tas-seduta kien jitniżżel bħala assenti, għax hekk huma r-regoli.

Jekk noqogħdu bilqiegħda flimkien u niddiskutu, naħseb li nistgħu nsibu mezz kif naslu.

MR SPEAKER: Jien naħseb li hawn diversi issues li għandhom jiġu addressed dwar il-mod kif qed jiġu rreġistrati l-Minuti tal-Parlament.

Minbarra din il-kwestjoni li tkun indikat bħala assenti jekk tkun qiegħed fuq xogħol eżekuttiv, waqt li tkun skużat jekk tkun qiegħed fuq xogħol parlamentari barra minn Malta, hemm ukoll il-kwestjoni importanti li kull darba qed tiġi diskussa fil-media dwar il-preżenza o meno tal-parlamentari fil-Parlament.

L-iStanding Orders jitkellmu ċar dwar kif membru jiġi rreġistrat bħala preżenti.

Però issa qed tinqala' d-domanda: Għandek tkun irreġistrat preżenti jekk sempliċement tidħol fil-Kamra, toqgħod għall-question time u toħroġ 'il barra?

Jekk tidħol f'laqgħa ta' kumitat, tagħmel ħames minuti u toħroġ, inti tkun ikkonsidrat preżenti kemm fil-Kumitat u kemm fil-Plenarja?

Qed ngħid dan biex inkunu ċari ħafna għaliex is-Sedja se tkun ċara ħafna fuq il-kwestjoni tal-preżenza u tal-attendenza.

Il-working group għandu jidħol f'diversi suġġetti relatati mal-membri u ma' kulħadd biex imbagħad ikun hemm guidelines ċari.

Il-guidelines iridu jkunu ċari b'mod li jkunu jistgħu jiġu riflessi f'emendi għall-iStanding Orders.

Jien naħseb li l-idea tiegħi għad-diskussjoni hija li jew niftehmu min se jkun f'dan il-working group biex nagħmlu paper, imbagħad tiġi diskussa, inkella tgħiduli intom kif se nagħmlu.

LOUIS GRECH: Jien naħseb li għandha ssir distinzjoni bejn attendenza fejn qed nitkellmu fuq preżenza .… L-attendenza hija relattivament faċli biex wieħed jasal għaliha.

Membru jrid jagħti raġunijiet validi għaliex għandu jkun skużat.

Il-preżenza fil-kumitat naħseb li hija xi ħaġa li tiġi aktar tard għax hija relatata ma' affarijiet oħra wkoll.

MR SPEAKER: L-Onor.

MARIO DEMARCO: Naħseb li l-punt li ssolleva d-Deputat Prim Ministru huwa validu għax fil-kumitat inti qiegħed preżenti u qiegħed tipparteċipa, mentri jekk nitkellmu fuq il-Plenarja, sakemm ma tkunx liġi li fiha trid tipparteċipa, inkunu qed nitkellmu aktar dwar "attendenza" milli dwar "preżenza".

Inti l-iktar li inti preżenti hu meta titkellem u tiddibattiti.

Jiġifieri għandna nagħmlu distinzjoni bejn preżenza f'kumitat li tiegħu inti membru u attendenza fil-Parlament fejn m'intix qiegħed tiddibatti jew tagħmel intervent.

Jiġifieri rridu nkunu maturi biżżejjed u naslu biex nagħmlu din id-distinzjoni, kif fir-realtà hemm f'kull parlament madwar id-dinja.

MR SPEAKER: Kif tissuġġerixxu li nimxu fuq dan il-punt li qajjem id-Deputat Prim Ministru?

MARIO DE MARCO: Naħseb li, kif issuġġerixxa l-Onor.

David Agius, aħna maturi biżżejjed biex nitkellmu u nagħmlu d-distinzjonijiet.

DAVID AGIUS: Irridu nitkellmu dwar l-affarijiet tekniċi, per eżempju jekk xi ħadd ma jistax jiġi lil min irid jinforma, jekk hux lill-Whip, lil-Leader of the House, lill-Clerk of the House … Irridu niddiskutu dawn it-teknikalitajiet ħalli kulħadd ikun jaf u ħadd ma jgħid li informa lil xi ħadd meta suppost li kellu jinforma lil ħaddieħor.

LOUIS GRECH: L-Onor.

Agius għandu raġun fuq din.

Aħna ma rridux inkabbruha u nikkomplikawha b'tali mod li nitilfu l-iskop.

MR SPEAKER: Jekk kemm-il darba qegħdin taqblu, għalissa naslu fuq dawn il-punti.

Jien irrid ngħidilkom ċar u tond li s-Sedja qiegħda tinnota dan kollu anke biex tara li l-affarijiet ikunu qegħdin isiru .…

Issa nixtieq li jkollna data għall-pass li jmiss dwar il-konsultazzjoni fuq il-Parlament il-ġdid.

Jien fil-laqgħa li jmiss, kif kien ġie maqbul, se nippreżenta r-rapport min-naħa tas-Sedja dwar il-ħtiġijiet tal-Parlament biex ikun jista' jaqdi l-funzjonijiet tiegħu imbagħad issir id-diskussjoni.

LOUIS GRECH: Qed nifhem sew li hemm konsultazzjoni pubblika li se ssir min-naħa tal-Gvern, u hemm imbagħad il-konsultazzjoni bejn in-naħa tal-Gvern u n-naħa tal-Oppożizzjoni li se ssir hawnhekk?

Dak huwa t-tip ta' konsultazzjoni li qed titkellem fuqha?

MR SPEAKER: Jien qed nimxi fuq dak li kitibli l-Prim Ministru, jiġifieri qed nagħmel il-konsultazzjoni.

LOUIS GRECH: Konsultazzjoni pubblika barra mal-Gvern, u konsultazzjoni bejn iż-żewġ partijiet f'dan il-Kumitat.

MR SPEAKER: Għalissa qed ngħid li rridu mmorru għall-pass li nsibu data biex jiltaqa' l-Kumitat ħalli nippreżenta dan ir-rapport.

Imbagħad wara ssir diskussjoni, konsultazzjoni … (Interruzzjonijiet) Però dik kienet l-aħħar seduta li kellna tal-House Business Committee … (Interruzzjonijiet) L-ittra li għandi jien mill-Prim Ministru hija ċara daqs il-kristall u qed nimxi magħha.

Jekk għandkom problema, fil-każ nurihielkom.

Fl-aħħar laqgħa konna bqajna li jien niġi quddiem dan il-Kumitat b'rapport min-naħa tiegħi biex imbagħad jiġi għad-diskussjoni.

Dik hija parti mill-konsultazzjoni.

LOUIS GRECH: Tajjeb.

MR SPEAKER: Issa kemm niffissaw id-data; prattikament ir-rapport lest.

Jekk jista' jkun f'dik id-data niddiskutu wkoll l-Ombudsplan.

DAVID AGIUS: Jiġifieri se nibdew b'din il-laqgħa imbagħad wara jkollna l-Ombudsplan?

MR SPEAKER: Nagħmlu l-Ombudsplan 2013 u mbagħad din.

DAVID AGIUS: Jiġifieri l-ewwel nibdew b'din, imbagħad jinbidlu n-nies u jiġu dawk li ftehemna dwarhom li se jiddiskutu l-Ombudsplan.

Ejja nsibu data għall-Ombudsplan.

Ngħidu aħna t-Tnejn, 3 ta' Ġunju?

DAVID AGIUS: Qabel is-seduta tal-Parlament?

MR SPEAKER: Niltaqgħu għal xi l-5.00 p.m., forsi nagħmlu siegħa diskussjoni dwar l-Ombudsplan u nistgħu nagħmlu data oħra għall-pass li jmiss għall-konsultazzjoni tal-bini l-ġdid tal-Parlament.

Jien nipproponi li taraw jekk hux possibbli għalikom li niltaqgħu fil-5 ta' Ġunju.

(Interruzzjonijiet) Kollox sew.

Jekk siegħa mhux biżżejjed għall-Ombudsplan, nibdew il-laqgħa f'xi l-4.30 p.m. ħalli għallinqas navvanzaw nofs siegħa.

MR SPEAKER: Jew nagħmluha wara l-question time, tibda fis-6.30 p.m?

DAVID AGIUS: Jekk kemm-il darba d-diskussjoni dwar Abbozz numru 5 tibqa' għaddejja sat-Tnejn, ikollna problema minħabba li l-Onor.

Claudette Buttigieg qed tkopri dak l-Abbozz.

CARMELO ABELA: Dakinhar se jiġi konkluż id-dibattitu fuq id-Diskors tal-President fejn se jitkellmu l-Kap tal-Oppożizzjoni u l-Prim Ministru.

Aħna se nieħdu aktar minn siegħa u nofs fil-Kumitat?

MR SPEAKER: Għandek raġun.

Ejja nagħmluha fl-4.30 p.m. u jekk ikollna diffikultà naraw.

Mela d-diskussjoni dwar l-Ombudsplan se ssir it-Tnejn, 3 ta' Ġunju 2013, fl-4.30 p.m.

Issa fuq il-pass li jmiss fuq il-konsultazzjoni tal-bini tal-Parlament il-ġdid qed nissuġġerixxi li ssir laqgħa ta' dan il-Kumitat 5 ta' Ġunju.

(Interruzzjonijiet) Ma tistax?

(Interruzzjonijiet) Mela nagħmluha fit-12 ta' Ġunju fis-6.30 p.m. Nirringrazzjakom ħafna.

Fis-5.53 pm il-Kumitat aġġorna għal nhar it-Tnejn, 3 ta' Ġunju 2013, fl-4.30 p.m

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IX-XOGĦOL TAL-KAMRA

LAQGĦA NRU.

It-Tnejn, 27 ta' Mejju 2013

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta,

Mr Speaker, l-Onor Anġlu Farrugia, ippresieda.

PREŻENTI

L-Onor Louis Grech Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor Carmelo Abela, l-Onor David Agius u l-Onor Charles Buhagiar (membru sostitu).

SKUŻATI

L-Onor.

Carmelo Abela informa lill-Kumitat li peress li l-Onor Deborah Schembri kienet imsiefra fuq xogħol parlamentari, kien se jissostitwixxiha l-Onor Charles Buhagiar.

PERMESS LILL-MEDIA

L-iSpeaker informa lill-Kumitat li huwa kien irċieva talba mill-media sabiex jiffilmjaw u jieħdu ritratti għall-ewwel ftit minuti tal-laqgħa tal-Kumitat.

Il-permess ingħata.

L-iSpeaker feraħ lill-Onor Mario de Marco għall-kariga l-ġdida tiegħu bħala Viċi Kap tal-Partit għall-Affarijiet tal-Parlament fi ħdan il-grupp parlamentari tal-Oppożizzjoni u laqgħu fil-Kumitat li kien se jinħatar membru tiegħu aktar tard minflok l-Onor Simon Busuttil.

L-Onor Louis Grech, Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, ingħaqad mal-iSpeaker u awgura li jkun hemm koperazzjoni sħiħa bejn iż-żewġ naħat.

L-Onor de Marco rringrazzjahom u assigurahom mill-impenn tiegħu.

Fuq punt imqajjem mill-Onor Carmelo Abela, il-Kumitat qabel li f'paġna 2 tal-Minuti tal-Laqgħa Nru 2 li saret fl-14 ta' Mejju, 2013, minflok il-paragrafu:

"Il-Perit Antonio Belvedere għamel preżentazzjoni lill-Kumitat dwar il-bini tal-Parlament il-ġdid u flimkien mas-Sur Chris Paris wieġbu mistoqsijiet li saru mill-membri tal-Kumitat."

għandu jidħol dan li ġej:

"Il-Perit Antonio Belvedere għamel preżentazzjoni lill-Kumitat dwar il-bini tal-Parlament il-ġdid u flimkien mas-Sur Chris Paris wieġbu għall-mistoqsijiet u r-rimarki li saru mill-membri tal-Kumitat waqt id-diskussjoni li segwiet.

L-Onor Carmelo Abela talab li tiġi ppreżentata lill-Kumitat kopja tal-brief li kien ingħata mill-Gvern lill-Grand Harbour Regeneration Corporation (GHRC) dwar il-bini tal-Parlament il-ġdid fil-Belt.

L-Onor David Agius talab li l-Kumitat jingħata kopja tal-kuntratt bejn il-Gvern u l-GHRC dwar il-proġett ta' Bieb il-Belt.".

Il-Minuti tal-Laqgħa Nru 2 li saret fl-14 ta' Mejju, 2013, kif emendati, kienu konfermati.

PREŻENTAZZJONI DWAR L-ESIBIZZJONI PERMANENTI DWAR IL-PARLAMENT TA' MALTA

L-iSpeaker fakkar lill-Kumitat li l-esibizzjoni permanenti dwar il-Parlament ta' Malta kienet se ssir skont ftehim li sar f'Jannar 2012 bejn il-Parlament ta' Malta u l-Bank of Valletta p.l.c fil-kapaċità tiegħu ta' Trustee of the BOV Cultural and Heritage Trust, fejn dan il-Bank kien daħal għall-finanzjament tal-wirja.

Wara li f'Diċembru 2012 kienet twaqqfet il-Fondazzjoni Parlament ta' Malta, f'Marzu 2013 ġie ffirmat ftehim ieħor dwar din l-esibizzjoni bejn l-istess Fondazzjoni u l-Bank of Valletta.

Kopja ta' dawn id-dokumenti kellha titqassam lill-Membri tal-Kumitat.

L-iSpeaker stieden lis-Sur John Formosa minn Network Publications – il-kuntrattur imqabbad mill-Bank of Valletta p.l.c. – u lis-Sur Chris Pace u s-Sur Adrian Fabri minn JP Advertising biex jagħmlu preżentazzjoni lill-Kumitat dwar din il-wirja permanenti.

Waqt id-diskussjoni li saret dwar il-preżentazzjoni, saru diversi mistoqsijiet u suġġerimenti mill-Membri preżenti.

Il-Kumitat qabel li kellu jibqa' jiġi konsultat u aġġornat bl-iżviluppi fuq dan il-proġett u li kellu jingħata kopja tad-dokument li jagħti tagħrif u dettalji dwar din il-wirja.

Fost il-punti li qamu kien hemm il-kwestjoni ta' min ħa ħsieb ir-riċerka tal-materjal li kellu jintuża kif ukoll ta' min se jkun responsabbli għall-manteniment tal-istess wirja wara li din titwaqqaf.

Il-Kumitat qabel ukoll li l-materjal kollu tal-esibizzjoni ried ikollu l-approvazzjoni tal-istess Kumitat qabel dan joħroġ għall-wiri.

XOGĦOL TAL-KAMRA

L-Onor Carmelo Abela informa lill-Kamra li l-ħsieb tal-Gvern kien li:-

Fis-seduta ta' dakinhar, it-Tnejn, 27 ta' Mejju 2013, il-Prim Ministru jagħmel stqarrija dwar il-laqgħa tal-Kunsill Ewropew li sar fi Brussell fit-22 ta' Mejju 2013; wara l-istqarrija l-Kamra tgħaddi għall-kontinwazzjoni tad-diskussjoni fuq it-Tieni Qari tal-Abbozz ta' Liġi biex jemenda l-Att dwar il-Mediċini – Abbozz Nru. 6 – u wara tibda d-diskussjoni dwar l-Abbozz ta' Liġi biex jemenda l-Kodiċi Ċivili – Abbozz Nru. 5;

Fis-seduta ta' l-għada, it-Tlieta, 28 ta' Mejju 2013, il-President tal-Kumitat Permanenti dwar l-Affarijiet Barranin u Ewropej kellu jirrapporta lill-Kamra li l-Kumitat tiegħu iddiskuta Mozzjoni Nru. 36 ippreżentata mill-Prim Ministru dwar ir-Ratifika ta' Protokoll, fuq it-tħassib tal-poplu Irlandiż dwar it-Trattat ta' Lisbona, li jinhemeż mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea skont il-provvedimenti tas-sub-artiklu (2) tal-Artiklu 2 tal-Att dwar l-Unjoni Ewropea, kif ukoll li l-Kumitat kien se jirrakkomanda r-ratifika ta' l-istess Protokoll.

Nhar it-Tlieta wkoll kellu jitressaq l-Ewwel Qari tal-Abbozz ta' Liġi msejjaħ "Att li jemenda Diversi Liġijiet dwar il-Funzjonijiet tal-Membri Parlamentari".

Wara kellha titkompla d-diskussjoni fuq l-items li jkun fadal fuq l-aġenda, liema diskussjoni kellha titkompla l-Erbgħa, 29 ta' Mejju 2003.

Nhar it-Tnejn, 3 ta' Ġunju 2013 tkompli u tintemm id-diskussjoni fuq l-Indirizz b'risposta għad-Diskors tal-President ta' Malta.

Qabel ma l-Kamra tgħaddi biex tiddibatti fl-istadju tat-Tieni Qari l-Abbozz ta' Liġi li jemenda l-Att dwar Self tal-Gvern u l-Għoti ta' Self lir-Repubblika Ellenika – Abbozz Nru. 7 – kellha ssir diskussjoni fuq dan l-Abbozz fil-Kumitat Permanenti dwar l-Affarijiet Ekonomiċi u Finanzjarji.

L-Onor David Agius ikkonferma li min-naħa tal-Oppożizzjoni kien hemm qbil dwar dan il-pjan tax-xogħol tal-Kamra u li kellu jibqa' f'komunikazzjoni mal-Whip tal-Gvern dwar xi xogħol ieħor li jista' jkun hemm fil-ġranet ta' wara.

AFFARIJIET OĦRA

L-iSpeaker informa lill-Kumitat li d-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, bi qbil mal-Oppożizzjoni, fis-seduta ta' dakinhar kellu jressaq żewġ mozzjonijiet dwar bdil fil-membri tal-Kumitat dwar ix-Xogħol tal-Kamra u l-Kumitat dwar l-Affarijiet Barranin u Ewropej.

L-iSpeaker informa wkoll lill-Kumitat li l-Iskrivan tal-Kamra kien irċieva korrispondenza minn Dr Vanni Xuereb, il-Kap tal-MEUSAC, dwar attività li l-MEUSAC xtaq jorganizza flimkien mal-Parlament fl-okkażjoni tas-Sena Ewropea taċ-Ċittadin.

Il-ħsieb kien li jsir dibattitu fis-Sala tal-Parlament fuq it-tema taċ-ċittadinanza bejn numru ta' membri parlamentari u rappreżentanti tas-soċjetà ċivili msieħba fil-proċess ta' konsultazzjoni fi ħdan il-MEUSAC.

Il-Kumitat qabel fil-prinċipju li dan id-dibattitu kellu jsir.

L-iSpeaker ippreżenta lill-membri tal-Kumitat żewġ dokumenti li kienu mitluba fil-laqgħa preċedenti in konnessjoni mal-proġett tal-bini l-ġdid tal-Parlament.

Id-dokumenti ppreżentati kienu:-

4 – Kopja tal-kuntratt iffirmat bejn il-Gvern u l-Malita Investments dwar il-bini tal-Parlament il-ġdid; u

L-iSpeaker fakkar lill-Kumitat fid-diskussjoni li kellha ssir mill-istess Kumitat dwar l-Ombudsplan għas-sena 2013.

L-Onor Carmelo Abela informa lill-Kumitat li l-membri li kellhom jieħdu sehem fid-diskussjoni kienu d-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor Deborah Schembri u huwa stess.

L-Onor David Agius informa lill-Kumitat li min-naħa tal-Oppożizzjoni kienu se jieħdu sehem fid-diskussjoni l-Onor Claudette Buttigieg u l-Onor Claudio Grech.

Il-Kumitat qabel li d-diskussjoni fuq l-Ombudsplan għas-sena 2013 kellha issir fil-laqgħa li jmiss tal-Kumitat nhar it-Tnejn, 3 ta' Ġunju 2013, fl-4.30 p.m.

L-iSpeaker informa lill-Kumitat li wara l-laqgħat li kellu mal-UĦM u mal-GWU, u li għalihom kienu preżenti wkoll l-Onor Michael Falzon u l-Onor David Agius, kien irċieva dokument mill-UĦM intitolat "The Next Leap – From Labour Market Programmes to Active Labour Market Policy".

Il-GWU kienet għad trid tibgħat id-dokument tagħha dwar il-prekarjat.

Il-Kumitat qabel li kopja ta' dawn id-dokumenti kellha titqassam liż-żewġ gruppi parlamentari.

L-iSpeaker talab il-permess tal-Kumitat sabiex dawn id-dokumenti jiġu mgħoddija lill-Kumitat Permanenti dwar l-Affarijiet Ekonomiċi u Finanzjarji għall-konsiderazzjoni tiegħu.

Il-permess ingħata.

Id-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali qajjem il-punt dwar il-mod kif tiġi reġistrata fil-Minuti l-assenza ta' Membri Parlamentari mis-seduti parlamentari.

Fuq proposta tal-Onor David Agius, il-kumitat qabel li kellha titħejja working paper fuq is-suġġett li tkun tista' tiġi diskussa mill-kumitat aktar 'il quddiem.

L-iSpeaker informa lill-Kumitat li r-rapport dwar il-ħtiġijiet tal-Parlament biex ikun jista' jaqdi l-funzjonijiet tiegħu kien tħejja u kien se jiġi ċċirkolat liż-żewġ gruppi parlamentari.

Il-Kumitat qabel li jiltaqa' nhar l-Erbgħa, 12 ta' Ġunju 2013 fis-6.30 p.m. biex ikompli jiddiskuti l-proċess ta' konsultazzjoni fuq il-bini tal-Parlament il-ġdid.

Fis-5.53 pm il-Kumitat aġġorna għal nhar it-Tnejn, 3 ta' Ġunju 2013, fl-4.30 p.m.

SKRIVAN TAL-KAMRA

ANĠLU FARRUGIA

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET EKONOMIĊI U FINANZJARJI

AVVIŻ

Laqgħa Nru 2

It-Tlieta, 28 ta' Mejju 2013 fis-6.30 p.m.

L-Onor.

Silvio Schembri, President tal-Kumitat Permanenti dwar l-Affarijiet Ekonomiċi u Finanzjarji, javża li l-Kumitat se jiltaqa' nhar it-Tlieta, 28 ta' Mejju 2013 fis-6.30 p.m. filKamra tal-Kumitati fil-Palazz, il-Belt, b'din l-aġenda:

It-tisħiħ tal-Unjoni Monetarja Ewropea u l-pjanijiet għal Unjoni Bankarja – Preżentazzjoni mill-Prof.

Josef Bonnici, Gvernatur talBank Ċentrali ta' Malta u mill-Prof.

Joe Bannister, Chairman tal-Bord tal-Gvernaturi tal-Awtorità għas-Servizzi Finanzjarji ta' Malta (MFSA).

Affarijiet oħra.